30 फीट ऊंचे शीशे से क्लू लेने क्रेन लेकर पहुंची फॉरेंसिक टीम
इंडस्ट्रियलएरिया फेज-9 में पंजाब भाजपा इंडस्ट्रियल मंच के वाइस प्रेसिडेंट अमरदीप शर्मा के आॅफिस में गोली चलाने के मामले में मंगलवार को एसएचओ जसविंदर सिंह फोरेंसिक की टीम मौके पर पहुंची। हालांकि मामला 25 दिसंबर रात का है और 27 को पुलिस ने अज्ञात हमलावरों के खिलाफ आर्म्स एक्ट के तहत केस दर्ज किया था। लेकिन जिस शीशे पर गोली लगी है, उसके बाहर से फिंगर प्रिंट लेने के लिए खुद एसएचओ जसविंदर सिंह क्रेन लेकर फोरेंसिक टीम के साथ पहंुचे हुए थे, ताकि कोई क्लू मिल सके और पुलिस जल्द से जल्द हमलावरों तक पहंुच सके। करीब आधे घंटे तक टीम ने पूरे शीशे को अंदर बाहर से जांचा और देखा कि आखिर किस हथियार से गोली चली है।
थानेके कई कर्मचारी लगाए थे क्रेन ढूंढ़ने में: पुलिससूत्रों के अनुसार जिस पॉइंट पर शीशे में गोली लगी थी, वह सड़क से करीब 30 फुट करीब ऊंचा है। क्योंकि गोली के खोल जैसी चीज रूम के अंदर टेबल के नीचे से मिली है। जिसको पुलिस ने जांच के लिए फोरेंसिक लैब भेज दिया है। ताकि यह पता चल सके कि यह किस हथियार से चली है। दूसरा गोली बाहर से चली है तो शीशे में गोली पार करते हुए होल कितना बड़ा है और शीशे के अंदर की तरफ हाेल कितना बड़ा है। इन टेक्निकल बातों को देखने के लिए फोरेंसिक लैब टीम को शीशे तक पहंुचाना जरूरी था। लेकिन सीढ़ी से टीम के सदस्य वहां तक नहीं पहुंच सकते थे, इसलिए क्रेन मंगवाई गई। इसके लिए एसएचओ ने थाने के कई मुलाजिमों की ड्यूटी लगाई थी। हालांकि यह काम पुलिस को जल्द कर लेना चाहिए था।
एसएचओ ने फॉरेंसिक टीम को शीशे तक पहुंचाने के लिए किया क्रेन का इंतजाम। खुद पहुंचकर की जांच।
साइबर क्राइम की टीम एसपी ने मौके पर पहुंच हर पहलू को बड़ी बरीकी से जांचा है। ताकि जांच के दौरान कोई भी पहलू छूट जाए। जानकारी के अनुसार पुलिस अब जिस जगह पर गोली चली है, उसके आसपास के एरिया में गोली चलने वाले दिन कौन कौन सा मोबाइल चल रहा था, यह जानने के लिए पुलिस उस दिन का सारा डंप डाटा उठाएगी। ताकि पता चल सके कि उस दिन गोली चलाने वाले आरोपी के संपर्क में कौन था। फॉरेंसिक एक्सपर्ट ने भी पूरे घटनाक्रम की जांच की कि गोली चलाने वाला व्यक्ति कहां पर खड़ा था और कितनी दूरी पर था।
हालांकि यह मामला संदिग्ध लग रहा है। क्योंकि इंडस्ट्रियलिस्ट अमरदीप शर्मा की तो किसी से कोई दुश्मनी है और पैसों का लेनदेन। दूसरा शीशे पर ही गोली चलाने के पीछे मकसद क्या है। इन सब का पुलिस पता लगा रही है। यह घटना 25 दिसंबर की रात की है और इंडस्ट्रियलिस्ट ने 26 को पुलिस को शिकायत दी थी और 27 को पुलिस ने अज्ञात के खिलाफ आर्म्स एक्ट के तहत केस दर्ज कर लिया था।
hin_Deva hin_Deva hin_Deva hin_Deva hin_Deva hin_Deva